خدام الدولة
{{مقالة ناقصينها تصاور|}}
'''خدام الدولة''' هو مصطلح بان ف الساحة د الصحافة و السياسة ف [[لمغريب]] ف 2016 و كايعني واحد لمجموعة د الناس اللي هوما موضّافين كبار ولا رجال دولة ف [[لمغريب|المغريب]] (مستشارين، وزرا، سياسيين) و فيهوم حتا ناس مقرّبين من لقصر لملكي ف لمغريب لّي ستافدو من بقاعي د لأرض ف [[الرباط]] ب تمن رخيص بزّاف و قل من التمن د لميترو لحقيقي. هاد لبقاعي كانو ف ملكية الدولة المغربية و تعطاو ب شكل مباشر بلا [[طلب عروض]].<ref>{{Cite web
|url=https://lakome2.com/politique/53557/?fbclid=IwAR0wSy4sHSqh26QldrhQanyddoiS7nY34hF8mEtPq5XAw249HBWOZuKUO2U
|title="لكم" تكشف حصريا عن اللائحة الكاملة للمستفيدين من تجزئة "خدام الدولة" بثمن بخس
}}</ref>

هاد القضية كانت تفجرات من بعد تحقيقات صحفية، كان موراها الصحفي [[عمر الراضي]] و نشروها و بحتو فيها مؤسسات إعلامية مغريبية بحال [[أخبار اليوم]] و السيت د [[لكم.كوم]].

القضية كاين اللي عتابرها فضيحة أخلاقية و شكل ديال الرشوة و شرا ديال الولاءات وكاتخلق مشكل ديال شبهة "عندو خالتو ف العرس" (Délit d'initié). ف الجيهة ياخرا لّي ستافدو دافعو على هاد لحقّ و عتابرو أن لّي خاصّو يتلام هو القانون اللي كاين اللي كايعطي ل الدولة الحق تدير بحال هادشي.<ref>{{Cite web
|url=https://www.alyaoum24.com/662357.html
|title=لشكر أول المستفيدين من أرض “خدام الدولة” يخرج عن صمته: نعم استفدت..وهذه هي القصة!
|archive-url=https://web.archive.org/web/20210728030134/https://alyaoum24.com/662357.html
|archive-date=2021-07-28
|accessdate=2020-09-24
|url-status=live
}}</ref><ref>{{Cite web
|url=https://www.hespress.com/writers/316229.html
|title=مفهوم "خدام الدولة"
|archive-url=https://web.archive.org/web/20160807040223/http://www.hespress.com/writers/316229.html
|archive-date=2016-08-07
|accessdate=2020-09-24
|url-status=live
}}</ref>

القضية خلقات حتا نقاش عمومي ف المغريب على قانون لوصول ل لمعلومة و لحماية د الصحافيين اللي كايديرو صحافة التحقيق.

سوا الصحافيين اللي خدمو على الضوسي ولا لمؤسسات لإعلامية اللي نشرات التفاصيل كاملين من بعد عوام قليلة تعرضو ل متابعات قضائية ف ملفات آخرا ولا تقطع عليهوم لإشهار و سدّو (ولا قرّبو يسدو)، و كاينين مونضّامات حقوقية لّي كايعتابرو هادشي شكل ديال لينتيقام على التحقيقات الصحفية ديالهوم.<ref>{{Cite web
|url=https://www.alyaoum24.com/1358921.html
|title=بروفيل- محاكمة الصحافي عمر الراضي.. من اختراق مربع “خدام الدولة” إلى “الموت ولا المذلة”
|archive-url=https://web.archive.org/web/20211108011937/https://alyaoum24.com/1358921.html
|archive-date=2021-11-08
|accessdate=2020-09-24
|url-status=live
}}</ref>

== تاريخ ==
لقضية بدات ف 23 يوليوز 2016 فاش نشرو جورنالات و مواقع مغريبية (منهوم [[أخبار اليوم]] و [[لاكوم]]) تحقيقات صحفية فيهوم وتائيق كاتشير بلي [[عبد الوافي لفتيت|عبد لوافي لفتيت]] (لّي كان ف ديك لوقت والي على [[جهة الرباط سلا القنيطرة|الرباط-سلا-قنيطرة]]) شرا من عند الدولة بقعة د 3755 ميترو ب تمن 348 درهم/م² ف [[طريق زعير]] ف [[الرباط]]، و هي لبلاصة اللي لميترو فيها واصل ل 10 لاف درهم ل لميترو لمربع.<ref name=":0">{{Cite web
|url=https://alarab.co.uk/%D8%A7%D9%84%D9%85%D8%BA%D8%A7%D8%B1%D8%A8%D8%A9-%D9%8A%D8%AD%D9%84%D9%85%D9%88%D9%86-%D8%A3%D9%86-%D9%8A%D9%83%D9%88%D9%86%D9%88%D8%A7-%D8%AE%D8%AF%D8%A7%D9%85-%D8%A7%D9%84%D8%AF%D9%88%D9%84%D8%A9
|title=المغاربة يحلمون أن يكونوا "خدام الدولة"
}}</ref>

من بعد دارت الداخلية و المالية بلاغ كايقولو فيه بلي لعملية قانونية و داخلة ف عملية د تفويت عقارات ل خدام الدولة، على حساب التعبير اللي جا ف البلاغ.<ref name=":0" />

ف 26 يوليوز 2016 لموقع د لكوم قدر يدبّر على الليستة كاملة و تنشرات ف مؤسسات صحافية مغريبية بحال [[أخبار اليوم]]. الليستة بانو فيها سميات من النّواع التالية:<ref>{{Cite web
|url=https://www.alyaoum24.com/662813.html
|title=اللائحة الكاملة للمستفيدين من بقع “خدام الدولة” – صور وفيديو
|archive-url=https://web.archive.org/web/20210802023057/https://alyaoum24.com/662813.html
|archive-date=2021-08-02
|accessdate=2020-09-24
|url-status=live
}}</ref>

* مسؤولين ف شركات كبيرة د لبلاد.
* ناس قراب من لقصر لملكي و من [[محمد السادس|محمد الساديس]].
* ووزارا
* مستشارين د لملوك د لمغريب
* أعيان ديال الصحرا
* أجانب ديبلوماسيين من الدول لعربية
* ناس قراب من لمستفيدين: عيالاتهوم و ولادهوم.

== أصل السّمية ==
سميت "خدام الدولة" نتاشرات ف اللول بزّاف ف مواقع التواصل لجتيماعي و تدارو [[هاشطاݣ]]ات "خدام الدولة" كا شكل د لنتيقاد و السخرية من الجملة اللي تخدمات ف البلاغ اللي خرجوه لوزارات د المالية و الداخلية و اللي جا فيه:<blockquote>''إن القطعة الأرضية التي اشتراها والي جهة الرباط سلا القنيطرة، عبد الوافي لفتيت، جزء من تجزئة سكنية مخصصة لموظفي وخدام الدولة منذ عهد المغفور له جلالة الملك الحسن الثاني''<ref name=":0" /></blockquote> لنتيقادات شارت ل كون "خدام الدولة" مصطلح ما كاين لا ف لقانون ولا ف لمساطر د لإدارة لمغريبية.

== الشخصيات اللي ستافدات ==
* [[عبد الوافي لفتيت]]: كان والي و دابا وزير الداخلية د المغريب.
* [[عبد السلام أحيزون]]: الرئيس لمدير لعام د [[تيصالات لمغريب|تّيصالات لمغريب]].
* [[عبد العزيز مزيان بلفقيه]]: كان وزير يامات [[لحسن التاني]] و مستشار د [[محمد السادس|محمد سّاديس]] (توفا ف 2010).
* [[محمد معتصم]]: مستشار د [[محمد السادس|محمد سّاديس]].
* [[عبد الحق القاديري]]: جينيرال كبير ف لعسكر من يامات لحسن التاني.
* [[مراد الشريف]]: كان مدير د [[لمكتب الشريف د لفوسفاط]] (لوصيپّي).
* [[نور الدين بنسودة]]: كان مدير عام د الضرائب و دابا لخازن لعام د لمملكة. قرا ف [[لمعهد لمولوي]] معا [[محمد السادس|محمد سّاديس]].
* [[محمد حصاد]]: سبقليه كان وزير مع [[لحسن التاني]] و كان وزير داخلية معا [[محمد السادس|محمد سّاديس]].
* [[ادريس لشݣر]]: لكاتب لعام د حزب [[لتّيحاد لشتيراكي]].
* [[محمد الكتاني]]: الرئيس لمدير لعام د [[التّيجاري وافا بنك]].
* [[ميمون المنصوري]]: لقايد لعام د الحرس الملكي.
* [[مطفى المنصوري]]: اللي كان وزير و سبقليه كان رئيس التجمع الوطني د لأحرار.
* حكيم المنصوري: خو مصطفى لمنصوري.
* [[عبد العزيز الماعوني]]: الطبيب الخاص د [[محمد السادس|محمد سّاديس]].
* [[بوعمر تغوان]]: كان وزير التجهيز.
* [[مصطفى الساهل]]: كان والي و سبقليه كان وزير داخلية.
* [[محمد بوسعيد]]: كان والي و سبقليه كان وزير المالية.
* [[محمد فاضل بنيعيش]]:
* [[عبد الرحمن السعيدي]]: كان وزير د الخوصصة يامات [[لحسن التاني]] و كان أول مدير عام د [[لاسامير]] من بعد ما تخوصصات.
* عبودي حمد أبو شهاب و حميد بن أحمد المعلا: من السلك الديبلوماسي د لإيمارات.

== مصادر ==
{{عيون}}
{{ضبط مخازني}}

[[تصنيف:سياسة]]
[[تصنيف:لمغريب]]
[[تصنيف:مقالات فيها مصدر و 3000 بايت]]
خدام الدولة هو مصطلح بان ف الساحة د الصحافة و السياسة ف لمغريب ف 2016 و كايعني واحد لمجموعة د الناس اللي هوما موضّافين كبار ولا رجال دولة ف المغريب (مستشارين، وزرا، سياسيين) و فيهوم حتا ناس مقرّبين من لقصر لملكي ف لمغريب لّي ستافدو من بقاعي د لأرض ف الرباط ب تمن رخيص بزّاف و قل من التمن د لميترو لحقيقي. هاد لبقاعي كانو ف ملكية الدولة المغربية و تعطاو ب شكل مباشر بلا طلب عروض.

هاد القضية كانت تفجرات من بعد تحقيقات صحفية، كان موراها الصحفي عمر الراضي و نشروها و بحتو فيها مؤسسات إعلامية مغريبية بحال أخبار اليوم و السيت د لكم.كوم.

القضية كاين اللي عتابرها فضيحة أخلاقية و شكل ديال الرشوة و شرا ديال الولاءات وكاتخلق مشكل ديال شبهة "عندو خالتو ف العرس" (Délit d'initié). ف الجيهة ياخرا لّي ستافدو دافعو على هاد لحقّ و عتابرو أن لّي خاصّو يتلام هو القانون اللي كاين اللي كايعطي ل الدولة الحق تدير بحال هادشي.

القضية خلقات حتا نقاش عمومي ف المغريب على قانون لوصول ل لمعلومة و لحماية د الصحافيين اللي كايديرو صحافة التحقيق.

سوا الصحافيين اللي خدمو على الضوسي ولا لمؤسسات لإعلامية اللي نشرات التفاصيل كاملين من بعد عوام قليلة تعرضو ل متابعات قضائية ف ملفات آخرا ولا تقطع عليهوم لإشهار و سدّو (ولا قرّبو يسدو)، و كاينين مونضّامات حقوقية لّي كايعتابرو هادشي شكل ديال لينتيقام على التحقيقات الصحفية ديالهوم.

 تاريخ 
لقضية بدات ف 23 يوليوز 2016 فاش نشرو جورنالات و مواقع مغريبية (منهوم أخبار اليوم و لاكوم) تحقيقات صحفية فيهوم وتائيق كاتشير بلي عبد لوافي لفتيت (لّي كان ف ديك لوقت والي على الرباط-سلا-قنيطرة) شرا من عند الدولة بقعة د 3755 ميترو ب تمن 348 درهم/م² ف طريق زعير ف الرباط، و هي لبلاصة اللي لميترو فيها واصل ل 10 لاف درهم ل لميترو لمربع.

من بعد دارت الداخلية و المالية بلاغ كايقولو فيه بلي لعملية قانونية و داخلة ف عملية د تفويت عقارات ل خدام الدولة، على حساب التعبير اللي جا ف البلاغ.

ف 26 يوليوز 2016 لموقع د لكوم قدر يدبّر على الليستة كاملة و تنشرات ف مؤسسات صحافية مغريبية بحال أخبار اليوم. الليستة بانو فيها سميات من النّواع التالية:

 مسؤولين ف شركات كبيرة د لبلاد.
 ناس قراب من لقصر لملكي و من محمد الساديس.
 ووزارا
 مستشارين د لملوك د لمغريب
 أعيان ديال الصحرا
 أجانب ديبلوماسيين من الدول لعربية
 ناس قراب من لمستفيدين: عيالاتهوم و ولادهوم.

 أصل السّمية 
سميت "خدام الدولة" نتاشرات ف اللول بزّاف ف مواقع التواصل لجتيماعي و تدارو هاشطاݣات "خدام الدولة" كا شكل د لنتيقاد و السخرية من الجملة اللي تخدمات ف البلاغ اللي خرجوه لوزارات د المالية و الداخلية و اللي جا فيه:إن القطعة الأرضية التي اشتراها والي جهة الرباط سلا القنيطرة، عبد الوافي لفتيت، جزء من تجزئة سكنية مخصصة لموظفي وخدام الدولة منذ عهد المغفور له جلالة الملك الحسن الثاني لنتيقادات شارت ل كون "خدام الدولة" مصطلح ما كاين لا ف لقانون ولا ف لمساطر د لإدارة لمغريبية.

 الشخصيات اللي ستافدات 
 عبد الوافي لفتيت: كان والي و دابا وزير الداخلية د المغريب.
 عبد السلام أحيزون: الرئيس لمدير لعام د تّيصالات لمغريب.
 عبد العزيز مزيان بلفقيه: كان وزير يامات لحسن التاني و مستشار د محمد سّاديس (توفا ف 2010).
 محمد معتصم: مستشار د محمد سّاديس.
 عبد الحق القاديري: جينيرال كبير ف لعسكر من يامات لحسن التاني.
 مراد الشريف: كان مدير د لمكتب الشريف د لفوسفاط (لوصيپّي).
 نور الدين بنسودة: كان مدير عام د الضرائب و دابا لخازن لعام د لمملكة. قرا ف لمعهد لمولوي معا محمد سّاديس.
 محمد حصاد: سبقليه كان وزير مع لحسن التاني و كان وزير داخلية معا محمد سّاديس.
 ادريس لشݣر: لكاتب لعام د حزب لتّيحاد لشتيراكي.
 محمد الكتاني: الرئيس لمدير لعام د التّيجاري وافا بنك.
 ميمون المنصوري: لقايد لعام د الحرس الملكي.
 مطفى المنصوري: اللي كان وزير و سبقليه كان رئيس التجمع الوطني د لأحرار.
 حكيم المنصوري: خو مصطفى لمنصوري.
 عبد العزيز الماعوني: الطبيب الخاص د محمد سّاديس.
 بوعمر تغوان: كان وزير التجهيز.
 مصطفى الساهل: كان والي و سبقليه كان وزير داخلية.
 محمد بوسعيد: كان والي و سبقليه كان وزير المالية.
 محمد فاضل بنيعيش:
 عبد الرحمن السعيدي: كان وزير د الخوصصة يامات لحسن التاني و كان أول مدير عام د لاسامير من بعد ما تخوصصات.
 عبودي حمد أبو شهاب و حميد بن أحمد المعلا: من السلك الديبلوماسي د لإيمارات.

 مصادر 

تصنيف:سياسة
تصنيف:لمغريب
تصنيف:مقالات فيها مصدر و 3000 بايت